Publication: Magyar Közlöny
Issue: MK-1998-84 (Year: 1998, Number: 84)
Era: 1990-2004
Section: 
Paragraph Index: 11

8. Cikk A Felek erőfeszítéseket tesznek a másik Fél területén lévő és az egyik Fél kulturális-történelmi, valamint a tárgyi és a szellemi kultúra egyéb objektumait képező műemlékek megóvására. Különös figyelmet fordítanak a két nép történetével összefonódott emlékművek és emlékhelyek megőrzésére, és az ezekhez való szabad hozzáférés biztosítására azzal, hogy a katonasírokról, katonatemetőkről és hősi emlékművekről külön kormányközi megállapodás rendelkezik. Saját törvényeikkel és nemzetközi kötelezettségeikkel összhangban intézkednek a bármelyik Fél tulajdonát képező kulturális javak törvénytelen be- és kivitele ellen, biztosítják a két ország illetékes szerveinek együttműködését, az információcsere, a kulturális értékek törvényes tulajdonlásának visszaállítása és tulajdonosainak való visszaszolgáltatása céljából.

Source: https://magyarkozlony.hu/hivatalos-lapok/7081051d65a7b2f0300f1af2f3be1c9fb4bc23f3/dokumentumok/1dde8be70668810cd1af1560bcd834e68a2d2fb4/letoltes